АҞӘА, ԥхынҷкәын 1 – Sputnik. Аԥсни Урыстәылеи рыбжьара Аиҩызареи астратегиатә еидгылареи рзы Аиқәшаҳаҭра аҳәаақәа ирҭагӡаны иазыԥхьагәаҭоу апланқәа зегьы нагӡахоит иҳәеит Аԥсны Ахада Рауль Ҳаџьымба
Урыстәыла Ахада Владимир Путин иԥылараан. Абри атәы аанацҳауеит Аԥсны Ахада иофициалтә саит.
Владимир Путин иазгәеиҭеит "Аиҩызареи астратегиатә еидгылареи рзы Аиқәшаҳаҭра инацҵаны аҳәынҭқаррақәа еиуеиԥшым аиқәшаҳаҭра маҷқәа рыбжьарҵахьеит ҳәа.
Аԥсны Ахада иофициалтә саит ишаанацҳауа ала Рауль Ҳаџьымба иазгәеиҭеит атәылахьчареи, аҳәаахьчареи, аекономика аҿиареи русхкқәа рҟны азҵаарақәа рынагӡара шалыршахо.
Рауль Ҳаџьымба Урыстәылатәи Афедерациа Аԥсны иазнауа ацхырааразы ҭабуп ҳәа иҳәеит.